Harghita-Băi va găzdui Olimpiada Nebunilor / Concurenții vor coborî pe pârtie cu vehicule ciudate construite pentru eveniment
După o pauză de patru ani, în data de 16 martie, Olimpiada Nebunilor revine pe pârtia de schi Csipike din Harghita-Băi, anunță Ziar de Harghita.
Evenimentul se va desfășura pe pârtia Csipike.
"Dorim să susținem în mod constant evenimente care fac Harghita-Băi mai atractivă pentru cei dornici de sport și relaxare" – a declarat primarul Korodi Attila.
Edilul a adăugat că s-a creat deja o tradiție pentru cursele de accelerare auto, stațiunea fiind și locul de desfășurare al întâlnirilor moto, iar acum își propun să reînvie tradiția distractivă de încheiere a sezonului de iarnă.
Conform informațiilor furnizate de Tófalvi Éva, consilier local implicat în organizare, în deschiderea evenimentului, la ora 10:30, flacăra olimpică va fi aprinsă, iar atmosfera se va încălzi cu dansul ursului, schiatul în costum de baie și schiatul retro. Coborârea amuzantă a vehiculelor "nebune" va începe la ora 12:00.
Szép Zoltán, membru al echipei de organizare, a subliniat faptul că sunt conștienți că din cauza timpului scurt vor avea mai puține vehicule "nebune" pregătite decât în anii precedenți. Până în prezent, s-au înscris patru echipe, dar se pot face înscrieri și în ziua evenimentului pentru oricare dintre probele sportive.
Potrivit organizatorilor, participanții la eveniment pot accesa stațiunea turistică până când se ocupă toate locurile de parcare desemnate. După aceea, parcarea va fi asigurată pe Pasul Tolvajos, de unde participanții vor fi transportați cu autobuzele.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank